b'\n_START_ARTICLE_\nProtoevangelij\n_START_PARAGRAPH_\nProtoevangelij ali tudi predevangelij je novozaveznim svetopisemskim knjigam podoben spis, ki ga Cerkev ni sprejela v svoj seznam svetopisemskih knjig, \xc4\x8deprav ni kazal na krivoverstvo. Iz njega izvemo tudi nekatera svetopisemska imena._NEWLINE_Najbolj znan predevangelij je Jakobov protoevangelij. Spada med apokrife, opisuje pa\xc2\xa0\xc2\xbbpredevangeljsko\xc2\xab\xc2\xa0zgodovino, to je \xc4\x8das pred Kristusovim rojstvom, natan\xc4\x8dneje \xc5\xbeivljenje Device Marije ter njenih star\xc5\xa1ev svete Ane in svetega Joahima. V njem je najzgodnej\xc5\xa1a znana navedba o Marijinem ve\xc4\x8dnem devi\xc5\xa1tvu, ki jo je Cerkev kljub apokrifnosti besedila spoznala za resni\xc4\x8dno.'